**Економски Форум Скопје**

**„Нова зора: Поставување темели на стабилност и просперитет“**

**Скопје, јуни 2021 година**

Транскрипт од обраќање на Вицепремиерот Никола Димитров

Ви благодарам многу за прашањата и извинување што малку задоцнив.

Само што се сретнав со претставници на грчката влада кои се тука на овој Форум. Би сакал да ја пофалам оваа иницијатива и се надевам дека овој пилот-собир овде во Скопје ќе стане редовен годишен собир затоа што сметам дека е одлична алатка за понатамошно пријателство и опиплива соработка помеѓу Грција и Северна Македонија.

Ова не е лесно прашање за мене, кое доаѓа по вчерашниот состанок на ГАК. Ги поминав последните неколку недели и месеци зборувајќи на различни панели во различни европски градови, за тоа колку е важно конечно да се направи потег.

Ветувањето што Европа го даде на Балканот се случи во Солун, пред многу години, во 2003 година. Беше потврдено во Софија во 2018 година. Имавме и Западен Балкан - ЕУ Самит во Загреб, виртуелно, а ќе имаме уште еден на 6-ти октомври во Љубљана оваа година. Темата, насловот на овој панел „Да се види за да се верува“ од латинското „Videre est Credere“, многу кажува. Како Вицепремиер задолжен за европски прашања, сè потешко ми е да разговарам со луѓето, со мојот народ, со граѓаните и да го одржувам наративот дека тоа е навистина можно, навистина ни треба движење. Овој регион е опкружен со земји-членки, економски, политички и историски, културолошки, припаѓаме на Европа и навистина е важно да видиме конкретни одлуки и движења за поддршка и за исполнување на ветувањето дадено во Солун. Ние немаме алтернатива, освен да станеме функционална европска демократија, што доаѓа заедно со економски просперитет. Ние ќе продолжиме да ги спроведуваме реформите, бидејќи ги правиме за нас. Но, процесот на пристапување, што е алатка за реформа, ќе ни помогне да го направиме тоа подобро. Без оглед на тоа дали ќе ги започнеме пристапните преговори или не, нашиот пат е јасен - ние ќе продолжиме да работиме на станување европска демократија. Но, исто така е важно и сфаќам дека толку многу министри сега јавно изјавуваат дека ова е исто така проблем за самата ЕУ и на некој начин оваа блокада не е само над европската иднина на Северна Македонија, туку исто така ги блокира и политиките на Европската унија кон Балканот, така што ние сме во ова на некој начин заедно. Или имаме неуспех за сите страни, вклучително и за соседите во Бугарија, или имаме победа за сите. Направивме се што можеме, отворени сме, искрени сме и веруваме дека е можно европско решение согласно со европските вредности. Но, мојата линија за јавноста е - кога ова ќе се случи треба да бидеме позитивно изненадени. Ние сме одговорни кон нашиот народ да го заштитиме, затоа што кога луѓето ќе поминат низ еден надежен момент и тогаш ќе бидат разочарани, а тоа се повторува од јуни 2018 година скоро на секои 3 до 6 месеци, тоа не е здраво за нацијата. Тука ќе застанам.

На некој начин, почетокот на пристапните преговори со ЕУ е еден од клучните елементи на нашиот наратив, нашиот политички наратив во последните 4 години, кој започна на 1 јуни 2017 година. Така што, до одреден степен, дали ќе го исполниме ветувањето пред народот зависи од тоа дали ЕУ ќе го исполни она што многу европски министри го велат: „вие испорачавте, сега редот е на нас“. Правиме се што можеме, мислам дека е од суштинско значење да ја туркаме агендата дома. Прустапувањето во Европа е промена на нашите општества и земји, па крајната цел мислам дека можеме да ја постигнеме ако се фокусираме на реформската агендата дома. Прашањата поврзани со демократијата, слободата на медиумите, владеењето на правото, борбата против корупцијата, подобри работни места, поголема економска соработка со соседите, и, бидејќи ова е економски форум - инспириран од светски познатиот Делфи Економски Форум организиран од страна на истиот - а сме, се надевам, во пост-ковид околности, треба да ги искористиме 9-те милијарди евра од Економскиот инвестициски план за регионот. Многу од земјите-членки кои се дел од овој регион добиваат средства за обновување од Европа. Мислам дека треба да ги здружиме силите, да размислуваме стратешки. Орама е збор кој го знам, да се има визија за ова, така што имаме добра почетна позиција за конвергенција и премостување на разликите меѓу Балканот и Европската Унија во економска смисла. Благодарен сум на словенечкото претседателство и нивните планови, благодарен сум и на португалското претседателство и на она што тие го направија како искрен брокер. Сите знаеме дека влогот е огромен и сметам дека имаме можност за успех, што треба да ја искористиме во месеците што доаѓаат. Се разбира, про-европските сили ќе станат послаби ако не успее европската визија во овој регион и тоа не треба да го потценуваме. Токму затоа ние треба да ја продолжиме работата дома, да бидеме кредибилни во очите на Европската Унија и токму затоа треба и Европската Унија да биде кредибилна во очите на луѓето на Балканот. И мислам дека ова е равенка за успех.

Ви благодарам.

Имаше неодамнешна анкета која сметам покажа сметам охрабрувачки сигнали. Како прво - рамнотежата согласно условите од Договорот: еднаков број луѓе, од обете страни на границите, сметаат дека е штетен, мислам околу 35%, па мислам дека ова кажува за типот на компромис што го направивме. Второ, мислам дека направивме нешто навистина, навистина големо и сега сме во фаза кога имплементацијата е важна. Многу работи се направени и треба да продолжиме. Клучот е двете земји, особено двете Влади, но исто така и општествата (посебната одговорност е на Владите), да се фокусираат на имплементацијата, согласно Преспанскиот Договор, и да се справат со сите проблеми што ќе се појават - ниту еден договор не е совршен ќе има проблеми што ќе се појават - во духот на меѓусебно почитување и тесна соработка и ќе ги користат условите од Преспанскиот Договор за да ги надминат проблемите. Ако успееме да го сториме тоа, ќе имаме позитивна динамика каде ќе се решаваат проблемите и каде соработката ќе биде повидлива за луѓето. Алтернативата е да се има негативна динамика, тоа е игра на вина, на „помалку и помалку“ па мислам дека треба да се држиме до „повеќе и повеќе“, мислам дека има огромен потенцијал и навистина не би сакал да видам ситуација во која се враќаме таму каде што започна ова, ова е премногу важно и на некој начин, токму затоа многумина го нарекуваат историски. Не треба да ги сфаќаме работите здраво за готово и треба да се фокусираме на духот што го имаме меѓу двете Влади и двете земји и да решиме сè што ќе ни се најде на патот и да одиме напред.